b'\n_START_ARTICLE_\nRafael Pereira da Silva\n_START_SECTION_\nKlubska kariera\n_START_PARAGRAPH_\nRafael je svojo nogometno pot za\xc4\x8del pri brazilskem klubu Fluminense, kjer je igral za mladinsko vrsto. Oba z bratom je opazil skavt angle\xc5\xa1kega kluba Manchester United Les Kershaw, ki ju je videl igrati na mladinskem turnirju v Hong Kongu._NEWLINE_Januarja 2008 je podpisal pogodbo z Unitedom, zanj pa je prvi\xc4\x8d nastopil na prijateljski tekmi proti Peterborough Unitedu 4. avgusta. Za sezono 2008/09 je bil registriran v \xc4\x8dlansko vrsto za igranje v Premier League in dobil dres s \xc5\xa1tevilko 21, ki jo je pred njim nosil Dong Fangzhuo. V Premier League je prvi\xc4\x8d nastopil \xc5\xbee na prvi tekmi sezone, ko je v drugem pol\xc4\x8dasu zamenjal Fraizerja Campbella na tekmi proti Newcastle Unitedu._NEWLINE_V prvi postavi je prvi\xc4\x8d zaigral 23. septembra 2008, ko je na tekmi proti Middlesbroughu v tretjem kolu Liga\xc5\xa1kega pokala zaigral na desnem boku. Prvi nastop na evropskih tekmovanjih je do\xc5\xbeivel na tekmi Lige prvakov proti klubu Aalborg BK, 30. septembra. Igral je do 66. minute, ko je bil zaradi po\xc5\xa1kodbe zamenjan._NEWLINE_V Premier League je prvi\xc4\x8d zaigral v prvi postavi na tekmi proti West Bromwich Albionu, 18. oktobra 2008. Prvi gol za Manchester je dosegel 8. novembra 2008, v 90. minuti svoje sedme tekme za klub, ko je zadel na tekmi proti klubu Arsenal F.C. Tekmo je Manchester na gostovanju na Emirates Stadiumu izgubil z 2:1.\n_START_SECTION_\nMednarodna kariera\n_START_PARAGRAPH_\nLeta 2007 je Rafael za brazilsko nogometno reprezentanco do 17 let na brazilskem nogometnem prvenstvu do 17 let.'